**Kwešiša Kotlo ya Taolo**

**Kotlo ya Taolo**

Ke eng se sempsha?

**10 Janaware 2023 – Na o amogetše tsebišo ya Kotlo ya Taolo ya Motšhelo wa Letseno la Mong?**  
  
Gabjale re itemogela palo ya godimo ya megala. Ka kgopelo diriša dikanale tša rena tša ditšithale goba eFiling go efoga go ema sebaka se se telele mothalading wa agente ya Call Centre.

Ge eba o amogetše tsebišo ya Kotlo ya Taolo ya Letseno la Mong, tsebišo e rometšwe ka lebaka la go romela dipušetšo llata goba go se romele pušetšo e tee goba tše pedi tša Motšhelo wa Letseno.

Go phošholla se, ka kgopelo romela pušetšo ya gago yeo e šaletšego ka potlako. Go palelwa ke go dira seo go phetha ka go hwetša dikotlo tša taolo tša kgwedi ka kgwedi go fihlela o obamela. Go hwetša tshedimošo enngwe, lebelela tshedimošo go letlakala le la wepe tsena go profaele ya gago ya eFiling go bona tsebišo ya gago ya kotlo ya taolo ya go ngwalelwa wena. O ka romela dipušetšo tša gago tše di šaletšego ka eFiling, SARS MobiApp, goba go beeletša peakanyo ya kopano le Agente ya Lekala.

**17 Nofemere 2022 – Tsebišo**

SARS e lemogile gore balefela motšhelo ba bangwe ba ka ba ba amogetše mangwalo a kotlo ya taolo / di SMS ka phošo. Re nyakišiša kgopelo gomme re tla rerišana le balefela motšhelo bao ba amegilego ka potlako. Re kgopela tshwarelo bakeng sa ditšhitelo ka moka tšeo di bakilwego.

**10 Nofemere 2022 – Dikotlo tša Taolo tša thomelo ya llata ya dipušetšo tša motšhelo**  
  
Go tloga ka la 1 Disemere 2022\*, dikotlo tša taolo tša go nyalelana le thomelo ya go latelwa ya pušetšo ya motšhelo e tlo lefišwa ge pušetšo e tee goba tše pedi tša go nyalelana le motšhelo tša go tloga ka 2007 go fihla ka 2020 di šaletše morago. Pele ga diphetogo tše, balefela motšhelo ba be ba na le maikarabelo fela a dikotlo tša taolo tša thomelo ya llata ge eba ba be ba na le dipušetšo tše pedi goba tše tharo tša pušetšo ya go šalela bakeng sa mengwaga ye ya motšhelo.

\*Tsebišo ya Kuranta ya Mmušo 1531, yeo e phatlaladitšwego ka go Kuranta ya Mmušo Nom. 45540 ka la 26 Nofemere 2021

Na Kotlo ya Taolelo ke eng?

Kotlo ya taolo (“kotlo ya taolo”) ke kotlo ya go lefišwa ka fase ga karolo ya 210 ya Molao wa Taolo ya Motšhelo (TAA). TAA e hlalosa mehuta ya go fapana ya go se obamele yeo e šomago ka dikotlo tša taolo ya palo yeo e beetšwego ruri.

**Mabaka go se obamele go ya ka kotlo ya palo yeo e beetšwego ruri:**

**Batho ka noši (Motšhelo wa Letseno la Mong) –**

Go tloga ka la 1 Disemere 2022 ge eba motho wa tlhago o paletšwe ke go romela pušetšo ya motšhelo wa letseno wa mengwaga ya tekolo ya go tloga ka 2007 go ya pele ge motho a na le pušetšo e tee goba tše pedi tše di latelago.

**Dikhamphani (Motšhelo wa Letseno la Koporeiti) –**

Dikotlo di tla dirwa ge dikhamphani di paletšwe ke go romela dipušetšo tša motšhelo wa letseno ge go hlokega go ya ka Molao wa Motšhelo wa Letseno bakeng sa mengwaga ya tekolo ya go fela ka 2009 gape le mengwaga yeo e latelago ya khalentara, fao SARS e rometšego khamphani yeo kgopelo ya mafelelo ya go šupetša go tsebišo ya setšhaba ya thomelo ya dipušetšo tša motšhelo wa letseno tšeo di šaletšego, gape khamphani e paletšwe ke go romela pušetšo mo matšatšing a 21 a kgwebo a letšatšikgwedi la thomelo ya kgopelo ya mafelelo.

**Maele a Bohloko kudu:**Ga go na taba ge eba o a dumela goba ga o dumele go lefela kotlo ya taolo go a eletšwa go romela pušetšo ya go šalela go emiša dikotlo tša taolo. Dikotlo di tla oketšega kgwedi ka kgwedi ge dipušetšo di ka dula di šaletše morago sebaka sa dikgwedi tše 35.   
  
Kotlo ya taolelo ya go se obamele ya go palelwa ke go romela pušetšo ya motšhelo e na le palo yeo e sa fetogelo ya dikotlo tšeo di theilwego go letseno la molefela motšhelo leo le tšhelelwago go tloga ka R250 go fihla ka R16 000 go se obamele go tšwelagopele.

Dikotlo tša taolelo di tšwelapele kgwedi enngwe le enngwe yeo molefela motšhelo a sa obamelego, go fihla ka dikgwedi tše 35. Kotlo enngwe le enngwe yeo e tšwelago pele e tla ba le nomoro e kgethegilego ya transekšene.  
  
Lemoga: Akhaonte ya Setatamente sa Kotlo (APSA) ga e sa romelwa le tsebišo ya tekolo ya kotlo. Molefela motšhelo a ka dira kgopelo ya APSA ka:

* [eFiling bakeng sa bao ba ngwadišitšego go faela ka eFiling](http://www.sarsefiling.co.za/)
* Ka go letšetša SARS Contact Centre go 0800 00 SARS (7277)
* Go lekala la SARS.  (Gopola go dira peakanyo ya kopano.)

Ge eba ga ke dumelelane le Kotlo?

Kgopelo yaTebalelo (RFR) e ka romelwa ge molefela motšhelo a ngangišana le kotlo efe goba efe yeo e lefišwago levi ka lebaka la go se obamele. Molefela motšhelo o swanetše go fa mabaka a go se obamele gore kgopelo e kgone go lebelelwa. Ge eba Kgopelo ya Tebalelo ga se e dumelelwe goba ke fela seripa seo se dumetšwego, o sa ntše o sa kgona go dira kganano ya sepheto seo se dirilwego ke SARS gape o ka dira boipiletšo bja sephetho ge eba o ganana le dipoelo tša tshepetšo ya sephetho. Ka kgopelo šupetša go letlakala la Dikganetšano le Boipiletšo go hwetša tshedimošo enngwe ya ka fao o ka romelago ngangišano ya mabapi le Kotlo ya Taolo. Ka kgopelo lemoga gore o ka se kgone go diriša tshepetšo ya kganetšano pele ga ge RFR e rometšwe ebile e lebeletšwe. Ge SARS e sa ntše e šomana le RFR/kganetšano/boipiletšo, SARS e ka lebalela tefelo ya kotlo goba seripa sa tefelo.

Na nka dira bjang kgopelo ya RFR (Kgopelo ya Tebalelo ya Kotlo)?

Fomo ya Kgopelo ya Tebalelo e ka dirwa:

* Ka eFiling bakeng sa ba go faela ka eFiling; goba
* Go lekala la SARS.  Gopola go dira peakanyo ya kopano.

Na nka romela bjang RFR (Kgopelo ya Tebalelo)?

Kgopelo ya fomo ya Tebalelo e ka romelwa:

* Ka eFiling bakeng sa ba go faela ka eFiling; goba
* Go lekala la SARS.  Gopola go dira peakanyo ya kopano

Na nka lefela bjang Kotlo ya Taolo?

O ka lefela kotlo ya gago ya taolo ka go diriša e tee ya dikanale tša ditefelo tše di lego gona. **Ka kgopelo lemoga:**

* Ge eba ga o kgone go dira tefelo ka botlalo ya ‘gatee’ ya go lefela sekoloto sa kotlo ya taolo, o ka dira peakanyo ya go diega tefelo le SARS.

Na go tla direga eng ge ke sa lefele Kotlo ya ka ya Taolo?

Ge Kotlo ya Taolo e sa lefelwe, SARS e tlo thwala agente (bjale ka mongmošomo wa gago) go koleka tšhelete legatong la yona. Kgotla mo go hwetša tshedimošo enngwe.​